Oukersaand of Oukersdag, 24 Desember, die dag voor Kersdag, word in 'n meerdere of mindere mate in meeste Christelike samelewings as 'n vakansiedag behandel. Oukersaand is steeds die mees tradisionele dag om die kersboom mooi te maak, maar omdat die Amerikaanse vakansieseisoen terugverleng is tot by Danksegging (Thanksgiving), is baie Amerikaanse bome al weke lank reeds opgestel. Baie Christene vier tradisioneel 'n middernagmis om middernag op Oukersaand, wat in kerke dwarsdeur die wêreld gehou word en die begin van Kersdag aanteken. Baie ander Christene gebruik nie die term "mis" nie, en kerke soos die Anglikaanse Kerk hou 'n Kersligdiens, tipies as 'n sangdiens, vroeër die aand. Hierdie sluit ook baie keer 'n kersspel in, met lammetjies en lewende herders. Groot maaltye is ook algemeen, alhoewel nie gedurende die diens nie, gereeld met kalkoen of ham as die hoofitem. Die Kersgans van die 19de eeu is besig om 'n blote herinnering te word. Oukersaand word ook gesien as die nag waar Kersvader (of sy internasionale variante) sy rondtes doen en geskenke aan soet kinders uitdeel.